7UP คว้างานติดตั้งงวงช้าง “สนามบินดอนเมือง” มูลค่า 362 ลบ. รับรู้รายได้งวดแรกไตรมาส 2/63
7UP คว้างานติดตั้งงวงช้าง "สนามบินดอนเมือง" มูลค่า 362 ลบ. รับรู้รายได้งวดแรกไตรมาส 2/63
7UP คว้างานติดตั้งงวงช้าง "สนามบินดอนเมือง" มูลค่า 362 ลบ. รับรู้รายได้งวดแรกไตรมาส 2/63
28 ส.ค. 2562

นายสิทธิชัย กฤชวิวรรธน์ ประธานเจ้าหน้าที่บริหาร บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP เปิดเผยว่า บริษัท เอ็ม โซลูชั่น จำกัด ซึ่งเป็นบริษัทย่อย ชนะประมูลโครงการจัดซื้อพร้อมติดตั้งสะพานเทียบเครื่องบิน หรืองวงช้าง ของอาคารเทียบเครื่องบิน หมายเลข 2,3,4 และ North Corridor ณ ท่าอากาศยานดอนเมือง บริษัท ท่าอากาศยานไทย จำกัด (มหาชน) หรือ AOT จำนวน 33 ชุด มูลค่าโครงการรวม 362.4 ล้านบาท
โดยคาดว่าจะสามารถส่งมอบพร้อมติดตั้งให้แล้วเสร็จภายใน 15 เดือน และสามารถรับรู้รายได้ในงวดแรกในช่วงไตรมาส 2/63 ซึ่งจะช่วยหนุนผลประกอบการในไตรมาส 3/63 เติบโตอย่างต่อเนื่อง
“บริษัทฯคาดว่าโอกาสงานติดตั้งสะพานเทียบเครื่องบินจะมีเข้ามาอย่างต่อเนื่อง เนื่องจากสนามบินหลายแห่งทั้งที่อยู่ภายใต้การบริหารงานของ AOT อยู่ระหว่างการปรับปรุงและขยายเพื่อรองรับนักท่องเที่ยวที่หลั่งไหลเข้ามาในประเทศไทยอย่างต่อเนื่อง อีกทั้ง บริษัทมีศักยภาพและความพร้อมในการเข้าไปประมูลงานต่อไป ด้วยประสบการณ์ที่มีอยู่” นายสิทธิชัย กล่าว
ทั้งนี้ ปัจจุบันสนามบินภายใต้การบริหารงานและความรับผิดชอบของ AOT มีจำนวน 6 แห่ง ประกอบด้วยสนามบินสุวรรณภูมิ สนามบินดอนเมือง สนามบินเชียงใหม่ สนามบินแม่ฟ้าหลวง เชียงราย สนามบินภูเก็ต และสนามบินหาดใหญ่ ซึ่งคาดว่าในอนาคตจะขยายขอบเขตการบริหารงานและความรับผิดชอบในสนามบินออกไปเพิ่มเติมอีก